AJA ขายหุ้น “AJV” เกลี้ยงพอร์ต! นำเงิน 27.5 ลบ.เสริมสภาพคล่อง-ตัดความเสี่ยงธุรกิจขาดทุน
AJA ขายหุ้น "เอเจ เวนดิ้ง" เกลี้ยงพอร์ต! นำเงิน 27.5 ลบ.เสริมสภาพคล่อง-ตัดความเสี่ยงธุรกิจขาดทุน
AJA ขายหุ้น "เอเจ เวนดิ้ง" เกลี้ยงพอร์ต! นำเงิน 27.5 ลบ.เสริมสภาพคล่อง-ตัดความเสี่ยงธุรกิจขาดทุน
1 พ.ย. 2562

บริษัท เอเจ แอดวานซ์ เทคโนโลยี จำกัด (มหาชน) หรือ AJA แจ้งว่าที่ประชุมคณะกรรมการ เมื่อวานนี้ (31 ต.ค.) มีมติอนุมัติการขายหุ้นสามัญทั้งหมดใน บริษัท เอเจ เวนดิ้ง จำกัด (AJV) ซึ่งบริษัทถือหุ้นอยู่ 3,850,000 หุ้น หรือคิดเป็น55% ที่ราคาขายหุ้นละ 7.14 บาท รวมเป็นจำนวนเงินทั้งสิ้น 27.5 ล้านบาท  
โดยบริษัทจะดำเนินการขายหุ้นทั้งหมดให้กับบริษัท สแน็คทูโก (ประเทศไทย) จำกัด ซึ่งมีกรรมการและผู้ถือหุ้น คือนายปรีดา  นภาพฤกษ์ชาติ และครอบครัว ถือหุ้นรวมกัน 100%  โดยที่นายปรีดา นภาพฤกษ์ชาติ ปัจจุบันดำรงตำแหน่งเป็นกรรมการผู้มีอำนาจลงนาม ผู้บริหาร และถือหุ้นของ AJV อยู่ 1,400,000 หุ้น หรือคิดเป็น 20%
สำหรับวัตถุประสงค์สำคัญของการจำหน่ายหุ้นสามัญทั้งหมดของ AJV ในครั้งนี้ เพื่อนำเงินมาเป็นเงินทุนหมุนเวียนในการประกอบธุรกิจของบริษัท เพื่อเพิ่มสภาพคล่องทางการเงิน
อีกทั้งยังเป็นการลดความเสี่ยงในการดำเนินธุรกิจของบริษัท เนื่องจาก AJV ซึ่งประกอบธุรกิจขายเครื่องดื่มและขนมจากเครื่องขายสินค้าอัตโนมัติ มีผลการดำเนินงานที่ขาดทุนอย่างต่อเนื่องตั้งแต่ก่อตั้งบริษัทขึ้นมาเมื่อวันที่ 2 ก.พ.60 จนถึงสิ้นสุดไตรมาสที่ 2/62